Монгол Улсын Их Хурлын Хууль зүйн байнгын хорооны 2021 оны 06 дугаар тогтоолын хоёрдугаар хавсралт

**НЭР ДЭВШИХ ТУХАЙ ХҮСЭЛТ**

***Товч удирдамж:*** *Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүнд нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн дор /ард/ хариултаа үнэн зөв, бүрэн дүүрэн бичнэ. Компьютерын програм ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралтыг Хууль зүйн байнгын хороонд хүргүүлнэ. Мөн, нэр дэвших тухай хүсэлтийг Word-ын файлаар цахим шуудан /сонгон шалгаруулах тухай зард заасан хаяг/-аар тус байнгын хороонд явуулна.*

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА:**

|  |  |
| --- | --- |
| **1.1** | **Эцэг/эхийн нэр:** Тавданшарав  **Ургийн овог:** Халаг  **Нэр:** Уянга  **Хүйс:** эмэгтэй |
| **1.2** | **Нэр дэвших тухай хүсэлт гаргаж буй албан тушаал**  Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүний аль нэгийг бичнэ. |
| **Шүүхийн сахилгын хорооны шүүгч бус гишүүн** |
| **1.3** | **Иргэний харьяалал**  Монгол Улсын иргэн мөн үү/тийм эсхүл үгүй гэж бичих/. |
| * **Тийм** |
| **1.4** | **Насны дээр хязгаар**  Төрийн алба хаах насны дээд хязгаарт хүрсэн үү /тийм эсхүл үгүй гэж бичих/. |
| * **Үгүй** |
| **1.5** | **Улс төрийн болон намын удирдах албан тушаал**  Сүүлийн таван жил улс төрийн албан тушаал болон улс төрийн намын удирдах албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, ямар албан тушаалыг ямар хугацаанд эрхэлж байгаа эсхүл эрхэлж байсан талаараа хамгийн сүүлийнхээс нь эхлэн он дарааллаар бичих/. |
| * **Үгүй** |
| **1.6** | **Шүүгчийн албан тушаал**  Шүүгчээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, аль шүүхэд ямар хугацаанд шүүгчээр ажиллаж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| * **Үгүй** |
| **1.7** | **Шүүхийн ерөнхий зөвлөлийн гишүүн**  Шүүхийн ерөнхий зөвлөлийн гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| * **Үгүй** |
| **1.8** | **Шүүхийн сахилгын хорооны гишүүн**  Шүүхийн сахилгын хорооны гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| * **Үгүй** |
| **1.9** | **Шүүхийн захиргааны байгууллагын ажилтан**  Шүүхийн захиргааны байгууллагын ажилтны ажил, албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг ажил, албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| * **Үгүй** |
| **1.10** | **Хуульч**  Хуульчийн мэргэжлийн үйл ажиллагаа эрхлэх зөвшөөрөлтэй юу, эсхүл ийм зөвшөөрөлтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг зөвшөөрлийг ямар хугацаанд эзэмшиж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| * **Үгүй** |
| **1.11** | **Өмгөөлөгч**  Өмгөөллийн үйл ажиллагаа эрхлэх эрхтэй юу, эсхүл ийм эрхтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг эрхийг ямар хугацаанд эдэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| * **Үгүй** |
| **1.12** | **Прокурор**  Прокурорын албан тушаал эрхэлж байгаа юу, эсхүл байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| * **Үгүй** |
| **1.13** | **Эрүүгийн хариуцлага**  Эрүүгийн хариуцлага хүлээж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| * **Үгүй** |
| **1.14** | **Сахилгын шийтгэл**  Сахилгын шийтгэлээр ажлаас халагдаж эсхүл огцорч байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| * **Үгүй** |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Шүүхийн ерөнхий зөвлөлийн эсхүл Шүүхийн сахилгын хорооны гишүүний хувьд хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /энэ хоёр албан тушаалын аль нэг орон тоог нь сонгож, тайлбарыг 500-1000 үгэнд багтаана/ |
| Шүүхийн сахилгын хорооны гишүүний хувьд хийх ажил:  Миний бие 2003 оноос хойш гэмт хэрэгтэй тэмцэх, нийтийн хэв журам хамгаалах, олон нийтийн аюулгүй байдлыг хангах, үндэсний аюулгүй байдлыг хангах чиг үүрэгтэй төрийн тусгай албан тушаалд тасралтгүй ажилласан. Дээрх хугацаанд гэмт хэргийг шуурхай, бүрэн илрүүлэх, гэмт хэрэг үйлдэгдсэн хүн, хуулийн этгээдийг олж тогтоон шударгаар ял оногдуулах, гэм буруугүй хэнийг ч гэмт хэрэг үйлдсэн гэм буруутайд тооцохгүй байх, хүний эрх, хууль ёсны ашиг сонирхлыг хамгаалах, зөрчигдсөн эрхийг сэргээх хуулийн зорилгыг хэрэгжүүлэхдээ нотлох баримтыг тал бүрээс нь бүрэн бодитойгоор шалгаж хянасны үндсэн дээр хэргийн бодит байдлыг тогтоох, яллах, цагаатгах, ял хүндрүүлэх, хөнгөрүүлэх нөхцөл байдлыг эргэлзээгүй тогтоох үүргээ бие даасан, хараат бусаар хэрэгжүүлж ирсэн. Энэ туршлагадаа тулгуурлан шүүгчид албан тушаалын байдал, эрх нөлөөгөө урвуулан ашиглаж өөртөө, эсхүл бусдад давуу байдал бий болгох, албан үүрэгтэй нь холбоотой, эсхүл өөрт нь мэдэгдсэн төрийн нууцыг задруулах болон хуульд заасан бусад хууль бус үйлдлийн эсрэг тууштай тэмцэнэ.  Нэр тэргүүнд сахилгын хэргийг богино хугацаанд, талуудад чирэгдэл, хүлээлт учруулахгүйгээр шалган шийдвэрлэх аргачлалыг хуульд нийцүүлэн боловсруулж үйл ажиллагаандаа ашиглахад анхааран ажиллана.  Шүүгчийн ёс зүй, хариуцлагатай байдлыг бэхжүүлж, шүүхэд итгэх олон нийтийн итгэлийг нэмэгдүүлэхэд хувь нэмэр оруулна.  Шүүгчийн сахилгын хэргийн байдалд судалгаа явуулан зөрчлийн шалтгаан нөхцөлийг судлан, дүн шинжилгээ хийж сахилгын зөрчлөөс урьдчилан сэргийлэх, шүүхийн үйл ажиллагааг олон нийт хянах боломжийг бүрдүүлэх боломжийг бүрдүүлнэ. Мөн шүүгчийн хараат бус, шүүхийн бие даасан байдлыг хангахад анхааран ажиллана.  Аливаа этгээд хооронд гарсан маргааныг эцэслэн шийдвэрлэдэг, гэм бурууг тогтоож ял шийтгэлийг оногдуулдаг шударга ёсны манаач шүүгчийг шударга байлгахын тулд өөрийн мэдлэг, ур чадвараар тогтмол дээшлүүлнэ.  Шүүхийн тухай хууль болон Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуульд заасан албан тушаалтанд тавих хориглолт, хязгаарлалтыг дагаж мөрдөн нэр төртэй шударгаар ажиллана.  2003-2021 онд цагдаа, тагнуулын байгууллагад ажиллах хугацаандаа Эрүүгийн хууль, Эрүүгийн хэрэг хянан шийдвэрлэх тухай хуульд нийцүүлэн процессын ажиллагааг явуулж байсан туршлагатай учраас сахилгын хэрэгт ач холбогдол бүхий нотлох баримтыг цуглуулах, гэрчээс мэдүүлэг авах, шинжээч, орчуулагч, хэлмэрч томилох зэрэг бусад шаардлагатай процессын ажиллагааг хуульд нийцүүлэн явуулах туршлага маань давуу тал болно.  Миний эрхэлж байсан албан тушаалын туршлага, хууль эрх зүйн мэдлэг, бие даасан, шударга, хараат бус байдал, хувь хүний шударга байдал миний Шүүхийн сахилгын хорооны гишүүний ажилд бүрэн тэнцэнэ гэдэгт итгэлтэй байна. |
|  |  |

**ГУРАВ. МЭРГЭЖЛИЙН ҮЙЛ АЖИЛЛАГААНЫ ТАНИЛЦУУЛГА**

|  |  |
| --- | --- |
| **Д/д** | **Шалгуур үзүүлэлт** |
| **3.1** | **Боловсрол**  Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана. Сургууль тус бүрд суралцсан хугацаа, авсан зэрэг, огноог бичнэ. |
| * 1989-1999 онд Нийслэлийн 23-р дунд сургууль /шилдэг сурагч/ * 1999-2003 онд Цагдаагийн академийг эрх зүйч-цагдаагийн ажилтан, бакалавр, * 2003-2005 онд ОХУ-ын Санктпетербург хотын ДЯЯ-ны сургуульд хууль зүйн магистр * 2007 онд АНУ-ын Вашингтон ДС хотод англи хэлний мэргэжил дээшлүүлэх курс |
| **3.2** | **Эрх зүйч мэргэжлээр ажилласан байдал**  Хүсэлт гаргагч нь эрх зүйч мэргэжлээр ажилласан ажлыг хамгийн сүүлийнхээс нь эхлэн он дарааллаар тодорхойлон бичих бөгөөд ажил тус бүрийг эрхэлж байсныг нотлох баримтыг хавсаргана. Ажил тус бүрийг тодорхойлохдоо дараах мэдээллийг заавал бичнэ:  -албан тушаалын нэр, ажлын газрын хаяг, ажилласан хугацаа;  -ажлын байрны тодорхойлолтын гол агуулга;  -удирдах албан тушаалтны нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -тухайн албан тушаал эрхэлж байхдаа хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан таваас доошгүй хүний нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/. |
| **1. 2015.09.14-нөөс одоог хүртэл** Тагнуулын ерөнхий газрын Мөрдөн шалгах газарт криминологи, дүн шинжилгээний ахлах мөрдөгч.  **Чиг үүрэг:** Тагнуулын байгууллагад хуулиар харьяалуулсан гэмт хэргээс урьдчилан сэргийлэх, мөрдөн шалгах ажиллагаа явуулах, гэмт хэрэг үйлдэгдэх шалтгаан нөхцөлд судалгаа, дүн шинжилгээ хийх, нэгдсэн тоон мэдээ, төлөвлөгөө, тайланг нэгтгэн боловсруулах, газрын албан хаагчдад мэргэжил арга зүйн зөвлөгөөг өгөх, ур чадварыг хөгжүүлэх, нэмэлт ажиллагаанд буцсан хэргийн шалтгаан нөхцөлийг судалж арилгуулах, хурлаар оруулах, хууль эрх зүйн орчныг боловсронгуй болгоход ажлын хэсэгт орж ажиллах, процессын ажиллагааг явуулах чиглэлээр тагнуулын албан хаагчдад онолын болон мэргэшүүлэх сургалтыг зохион байгуулах, газрын удирдлагыг шаардлагатай мэдээллээр хангахад чиглэлэсэн илтгэх хуудас, танилцуулга, мэдээг боловсруулах.  **2. 2013-2015 онд** Эрүүгийн цагдаагийн албаны Хар тамхитай тэмцэх газарт ахлах мөрдөн байцаагч  **Чиг үүрэг:** Мансууруулах эм, сэтгэцэд нөлөөт бодисын хууль бус эргэлттэй тэмцэх, илрүүлэх таслан зогсоох, мөрдөн шалгах чиг үүрэгтэй.  **3. 2010-2013 онд** Улсын мөрдөн байцаах газрын Онц хүнд, зохион байгуулалттай гэмт хэрэгтэй тэмцэх хэлтэст мөрдөн байцаагч, ахлах мөрдөн байцаагч  **Чиг үүрэг:** Монгол улсын хэмжээнд үйлдэгдсэн онц хүнд гэмт хэрэг, зохион байгуулалттай нууц далд аргаар үйлдэгдсэн гэмт хэргийг илрүүлэх, таслан зогсоох, мөрдөн шалгах чиг үүрэгтэй.  **4. 2009-2010 онд** Чингэлтэй дүүргийн засаг даргын дэргэдэх цагдаагийн хэлтэст мөрдөн байцаагч  **Чиг үүрэг:** Чингэлтэй дүүргийн нутаг дэвсгэрт үйлдэгдсэн гэмт хэргийг илрүүлэх, таслан зогсоох, мөрдөн шалгах, нийтийн хэв журам сахиулах  **5. 2006-2007 онд** Улсын мөрдөн байцаах газрын Эдийн засгийн гэмт хэрэгтэй тэмцэх хэлтэст мөрдөн байцаагч  **Чиг үүрэг:** Эдийн засгийн гэмт хэргийг илрүүлэх, таслан зогсоох, мөрдөн шалгах чиг үүрэгтэй.  **6. 2006-2007 онд** Улсын мөрдөн байцаах газрын Эрэн сурвалжлах, хулгайн гэмт хэрэгтэй тэмцэх хэлтэст мөрдөн байцаагч  **Чиг үүрэг:** Онц их хэмжээний хохирол учруулсан хулгайн гэмт хэргийг илрүүлэх, таслан зогсоох, мөрдөн шалгах чиг үүрэгтэй.  **7. 2003 онд** Баянхонгор аймгийн засаг даргын дэргэдэх цагдаагийн газарт мөрдөн байцаагч  **Чиг үүрэг:** Баянхонгор аймагт үйлдэгдсэн гэмт хэргийг илрүүлэх, таслан зогсоох, мөрдөн шалгах, олон нийтийн хэв журам сахиулах. |
| **3.3** | **Эрх зүйчээс бусад мэргэжлээр эрхэлсэн ажил**  Их, дээд сургууль төгссөнөөс хойш эрх зүйчээс бусад мэргэжлээр эрхэлсэн ажлыг тодорхойлон бичнэ. Ингэхдээ ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| * **Үгүй** |
| **3.4** | **Хууль зүйн өндөр мэргэшил**  Хүсэлт гарагчийг хууль зүйн өндөр мэргэшилтэй /хууль зүйн өндөр мэдлэг, чадвар, туршлагатай, мэргэжлийн өндөр ёс зүйтэй/ гэдгийг нотлон харуулах хамгийн чухал 10 мэргэжлийн үйл ажиллагааг хамгийн сүүлийнхээс нь эхлэн он дарааллаар бичиж, тодорхойлох бөгөөд үйл ажиллагаа тус бүрийг явуулсныг нотлох баримтыг хавсаргана. Ийм үйл ажиллагаа тус бүрийн талаар дараах мэдээллийг заавал бичнэ.  -үйл ажиллагааны нэр, эрхэлсэн газар, хугацаа;  -үйл ажиллагааны гол агуулга;  -үйл ажиллагааны үр дүн, түүний жишээ;  -үйл ажиллагааг удирдсан албан тушаалтны нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -тухайн үйл ажиллагааны хүрээнд хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан гурваас доошгүй хүний нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -хэвлэгдсэн бол эх сурвалжийн ишлэл, түүний хуулбар. |
| **1. 2015-2021 онд** тагнуулын байгууллагад ахлах мөрдөгчөөр ажиллах ээдрээ төвөгтэй, ихээхэн ажиллагаа бүхий, нууц далд зохион байгуулалттайгаар үйлдэгдэж буй хэргүүдэд нотлох баримтыг тал бүрээс цуглуулан илрүүлж байсан туршлагатай.  **2.**Хэрэгт ач холбогдол бүхий нотлох баримтыг цуглуулах, гэрчийг дуудаж мэдүүлэг авах, шинжээч, орчуулагч, хэлмэрч томилж, шаардлагатай бусад процессын ажиллагааг хуульд нийцүүлэн шуурхай явуулах чадвар эзэмшсэн.  **3.** тагнуулын байгууллагад ажиллахдаа мөрдөн шалгах ажиллагаа явуулж буй хэргүүдийг уншиж судалж гэмт хэрэг үйлдэгдэх шалтгаан нөхцөлд дүн шинжилгээ хийх, шүүх, прокуророос нэмэлт ажиллагаа хийлгэхээр буцаасан шалтгаан нөхцөлийг судалж мөрдөгч нарт зааварчилга өгч ажиллаж байсан туршлагатай бөгөөд энэ нь шүүхийн сахилгын хорооны гишүүний “сахилгын хэрэгт ач холбогдол бүхий нотлох баримтыг цуглуулах, гэрчийг дуудаж мэдүүлэг авах, шинжээч, орчуулагч, хэлмэрч томилж, шаардлагатай бусад процессын ажиллагааг хуульд нийцүүлэн явуулахад давуу тал болно.  **4.** Монгол Улсын хууль тогтоомжийг зөв хэрэглэсэн эсэхийг судалж, мөрдөгч, ахлах мөрдөгч нарын зүгээс процессын ажиллагаанд алдаа дутагдал гаргуулахгүй байх, сахилга, ёс зүйн алдаа дутагдал гаргуулахгүй байх болон гэмт хэргээс урьдчилан сэргийлэх, мөрдөн шалгах ажиллагааны чанар үр дүнг сайжруулах чиглэлээр дүгнэлт, санал өгч ажилладаг байсан.  **5.** Хууль эрх зүйн орчныг боловсронгуй болгох, эрх зүйн салбарт тулгамдаад буй асуудлыг шийдвэрлэх, эрх зүйн шинэтгэл хийхэд идэвхи зүтгэл, үр бүтээлтэй ажилласан ба үүнийг Монгол Улсын Эрүүгийн хууль, Эрүүгийн хэрэг хянан шийдвэрлэх тухай хууль, Зөрчлийн тухай хууль, Зөрчил шалган шийдвэрлэх тухай хууль Терроризмтой тэмцэх тухай хууль, Гэрч хохирогчийг хамгаалах тухай хууль, Мэдээллийн аюулгүй байдлын тухай хууль, Төрийн болон албаны нууцын тухай хуулийн төсөл боловсруулахад дэд ажлын хэсэгт ажиллаж байсан.  **6.**Гэмт хэргээс урьдчилан сэргийлэх, мөрдөн шалгах ажиллагааны чанар үр дүнг сайжруулах чиглэлээр дүгнэлт, санал өгч ажиллаж байсан.  **7.**Тагнуулын байгууллагын албан хаагчдын хууль эрх зүйн мэдлэгийг дээшлүүлэх онолын болон мэргэшүүлэх сургалтыг тогтмол зохион хэрэгжүүлэх, үндэсний тагнуулын академид суралцагчдыг сургах, сургагч-багшаар ажиллаж байсан.  **8.**Тагнуулын байгууллагын харьяаллын гэмт хэргийн чиглэлээрх криминологи, дүн шинжилгээний ажлыг шинэ түвшинд гаргахад анхаарч судалгаа, шинжилгээ хийх ажлыг хариуцан ажиллаж байсан.  **9.**Үйл ажиллагаандаа Төрийн болон албаны нууцын тухай хуулийг үйл ажиллагаандаа чанд мөрдөж, хуулийн хэрэгжилтэд хяналт тавьж ажиллаж байсан.  **10. 2003-2015 онд** цагдаагийн байгууллагын мөрдөх албанд ажиллах хугацаандаа хүнийг санаатай алах, хүн худалдаалах, мансууруулах эм, сэтгэцэд нөлөөт бодисыг хилээр хууль бусаар нэвтрүүлэх, хууль бусаар бэлтгэх, олж авах, хадгалах, борлуулах, бусдын эд хөрөнгийг дээрэмдэх, хулгайлах, бусдыг залилах, бага насны хүүхдийг хүчиндэх, авлига албан тушаалын байдлаа урвуулан ашиглах зэрэг гэмт хэрэг үйлдэгчдийг шалгаж, шийдвэрлүүлж байсан дадлага туршлагатай.  **11.**Цагдаагийн мөрдөх албаны тэсвэр хатуужил шаардсан хүнд, хэцүү албадуудад бусдыгаа манлайлан ажиллаж ээдрээ төвөгтэй, зохион байгуулаллттай, онц хүнд гэмт хэргүүдийг шийдвэрлэсэн.  **12.**Хуулийн онолын болон практикийн мэдлэг чадварыг эзэмшсэн ажилдаа шударга ёс зүйтэй, сахилга баттай.  **13.**Мөрдөн шалгах ажиллагааг явуулахдаа иргэдийн хууль ёсны эрх ашгийг тууштай хамгаалж, хүний эрхийг хүндэтгэн ажилласан.  **14.**Онц, хүнд, зохион байгуулалттай гэмт хэрэг болон хар тамхитай тэмцэх, үндэсний аюулгүй байдлыг эсрэг гэмт хэрэгтэй тэмцэх, таслан зогсоох чиглэлээр мэргэшин ажилласныг төр, засаг, ХЗДХЯ, цагдаа, тагнуулын байгууллагаас үнэлж 2015 онд Цэргийн хүндэт медаль, 2019 онд “Цагдаагийн алдар”, 2007 онд “Цагдаагийн гавьяа”, Зохион байгуулалттай гэмт хэрэгтэй тэмцэх газрын “2013 оны ажил мэргэжлийн аварга мөрдөн байцаагч”, 2013 онд “Шилдэг мөрдөн байцаагч”, 2020 онд ТЕГ-ын МШГ-ын “Шилдэг ажилтан”, 2020 онд Тагнуулын алдар III зэргээр тус тус шагнагдаж байсан.  **15.**Төрийн тусгай албан тушаалд ажиллах хугацаандаа сахилга, ёс зүйн зөрчил гаргаж байгаагүй, сахилгын арга хэмжээ авагдаж байгаагүй.  **16.**Төрийн албан хаагчийн мэргэшлийн түвшин тогтоох шалгалтад сүүлийн 10 жилийн хугацаанд 3 удаа орж “А” үнэлэгдэж байсан.  **17.**Гэмт хэрэг, зөрчилд холбогдож ял шийтгэл эдэлж байгаагүй.  **18.2003-2021 онд** төрийн тусгай албан тушаалд ажиллах хугацаандаа хараат бус, шударга, ёс зүйн хэм хэмжээг өндөрт тавьж ажиллаж байсан. |
| **3.5** | **Мэргэжлийн холбоо, байгууллагын гишүүнчлэлийн талаар**  Монголын Хуульчдын холбоо, Монголын Өмгөөлөгчдийн холбоо, хууль зүйн эсхүл хүний эрхийн чиглэлээр ажилладаг бусад холбоо, байгууллагад гишүүн бол хамгийн сүүлийнхээс нь эхлэн он дарааллаар нэрлэн бичиж, гишүүнчлэл тус бүрийг нотлох баримтыг хавсаргана.  -Мэргэжлийн холбоо, байгууллагын гишүүн болсон огноог бичнэ. Уг байгууллагын гишүүнчлэлийг түдгэлзүүлж, хүчингүй болгож, дуусгавар болгож байсан бол энэ талаар бичиж, шалтгааныг нь тайлбарлана.  -Мэргэжлийн холбоо, байгууллагад эрхэлж байсан албан тушаал, гүйцэтгэсэн чиг үүргийн нэр, огноог хамгийн сүүлийнхээс нь эхлэн он дарааллаар бичнэ. |
| * **Байхгүй** |
| **3.6** | **Байгаа бол хэвлүүлсэн бүтээл болон олон нийтэд өгсөн мэдээлэл:**  -Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ.  -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ.  -сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ.  -сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө.  **Жич:** Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана. |
| Gia.gov.mn сайтад 2019.05.30-нд “Анданте сэтгэцэд нөлөөт эмийн хууль бус хэрэглээнээс хүүхэд, залуучуудыг ангид байлгах нь” сэрэмжлүүлэг мэдээ,  Gia.gov.mn сайтад 2019.09.26-нд Мансууруулах эм, сэтгэцэд нөлөөт бодисыг улсын хилээр хууль бусаар нэвтрүүлэх гэмт хэргээс урьдчилан сэргийлэх сэрэмжлүүлэг мэдээ тус тус бэлтгэн нийтлүүлсэн  Терроризмтой тэмцэх тухай хууль, Эрүүгийн хууль, Эрүүгийн хэрэг хянан шийдвэрлэх тухай хуулийн ажлын хэсэгт орж ажиллаж байсан.  Монгол Улсад 2016 онд зохион байгуулагдах АСЕМ-ын орнуудын дээд хэмжээний чуулга уулзалт, 2016, 2020 Улсын их хурлын ээлжит сонгуулийн үед үүсч болзошгүй аливаа гэмт явдал, онцгой нөхцөл байдлын үед мөрдөн байцаалтыг шуурхай, тасралтгүй гүйцэтгэх, хэргийн газарт үзлэг хийх, нотлох баримт цуглуулах бэхжүүлэх тагнуулын ажилтан, мөрдөгч нарын ур, чадварыг дээшлүүлэх чиглэлээр хууль эрх зүйн мэдлэгийг дээшлүүлэх онолын болон мэргэшүүлэх сургалтыг тогтмол зохион байгуулж, үндэсний тагнуулын академид суралцагчдыг сургах, сургагч-багшаар ажиллаж байсан. |
|  |  |

**Хавсралт:**

-төрийн албан хаагчийн анкет 4 хуудас

-иргэний үнэмлэхийн хуулбар 1 хуудас

-Нийгмийн даатгалын ерөнхий газрын архивын лавлагаа 6 хуудас

-эрх зүйн бакалавр, магистр, мэргэшүүлэх курсын диплом, сертификатын хуулбар 12 хуудас

-эрх зүйч мэргэжлээр 10-аас доошгүй жил ажилласныг нотлох баримт; Цагдаагийн ерөнхий газрын Төв архивын лавлагаа, ажилласан жилийн тооцоо 3 хуудас.

-хүсэлт гаргагчийн талаарх тодорхойлолт; 4

-Эрүүгийн хариуцлага хүлээж байсан эсэх талаарх тодорхойлолт 1 хуудас

**Хүсэлт гаргагч:**

Эцэг/эхийн нэр: Тавданшарав

Өөрийн нэр: Уянга

Гарын үсэг: /. . . . . . . . . . . . . . . . . /

2021 оны 03 дугаар 31-ний өдөр

--- оОо ---